L 284/22 Jurnalul Oficial al Uniunii Europene 30.9.2014 REGULAMENTUL DELEGAT (UE) NR. 1031/2014 AL COMISIEI din 29 septembrie 2014 de stabilire a unor măsuri de sprijin excepționale cu caracter temporar suplimentare pentru produ- cătorii de anumite fructe și legume COMISIA EUROPEANĂ, având în vedere Tratatul privind funcţionarea Uniunii Europene, având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (), în special articolul 219 alineatul (1) coro- borat cu articolul 228, întrucât: (1) La data de 7 august, guvernul rus a introdus o interdicție asupra importurilor în Rusia de anumite produse prove- nite din Uniune, printre care fructe și legume. Această interdicție a creat un risc serios de perturbare a pieței din cauza scăderii semnificative a preţurilor ca urmare a faptului că o importantă piață de export a devenit, brusc, indisponibilă. (2) Această amenințare de perturbare a pieţei prezintă o importanță deosebită pentru sectorul fructelor şi legumelor, în care, în această perioadă a anului, se recoltează cantități ridicate de produse perisabile. (3 În consecinţă, pe piață a apărut o situație pentru care măsurile normale disponibile în temeiul Regulamentului (UE) nr. 1308/2013 par a fi insuficiente. (4) Pentru ca situația existentă pe piață să nu devină o perturbare mai gravă sau prelungită a pieței, a fost adoptat Regulamentul delegat (UE) nr. 932/2014 al Comisiei ('). Acesta stabilea sumele maxime de sprijin pentru retra- geri, pentru nerecoltare și pentru recoltarea înainte de coacere. Cu toate acestea, sunt necesare măsuri de sprijin suplimentare. Prin urmare, mecanismul introdus în regulamentul respectiv ar trebui să fie completat de măsuri sub formă de sprijin specific suplimentar pentru anumite cantități de produse, calculate pe baza exporturilor tradiționale către Rusia. (5)  Ar trebui adoptate măsuri de sprijin excepționale cu caracter temporar suplimentare pentru tomate, morcovi, varză, ardei dulci, conopidă și conopidă broccoli, castraveți și cornișoni, ciuperci, mere, pere, prune, fructe de tip bacă, struguri de masă proaspeți, kiwi, portocale dulci, clementine și mandarine. (6) Ținând seama de cantitățile estimate a fi afectate de interdicție, asistența financiară a Uniunii ar trebui acordată în funcţie de cantitățile de produse vizate. Calcularea acestor cantități ar trebui realizată pentru fiecare stat membru în parte, în funcție de nivelul exporturilor sale de produse vizate către Rusia în ultimii trei ani, scăzându-se canti- tățile care au fost deja notificate în teneiul Regulamentului delegat (UE) nr. 932/2014. (7)  Se preconizează că produsele vizate de prezentul regulament care ar fi fost exportate către Rusia vor fi deturnate către pieţele din alte state membre. În consecință, este posibil ca producătorii de produse de același tip din aceste state membre, care nu își exportă în mod obişnuit produsele către Rusia, să se confrunte cu o perturbare semnifi- cativă a pieței şi cu o scădere a prețurilor. (8) Prin urmare și pentru a stabiliza şi mai mult piața, asistența financiară din partea Uniunii ar trebui, de asemencea, să fie disponibilă pentru producătorii din toate statele membre în ceea ce priveşte unul sau mai multe dintre produsele care intră sub incidența prezentului regulament, însă cantitatea implicată nu ar trebui să depăşească 3 000 de tone per stat membru. () JOL347,20.12.2013, p. 671. (') Regulamentul delegat (UE) nr. 932/2014 al Comisiei din 29 august 2014 de stabilire a unor măsuri excepționale cu caracter temporar de sprijinire a producătorilor de anumite fructe și legume şi de modificare a Regulamentului delegat (UE) nr. 913/2014 (O L 259, 30.8.2014, . 2).